

I N F O R M A R E D E P R E S A

În noaptea de duminică, 30 noiembrie - luni, 1 decembrie, angajații Agenției de Plăți și Intervenție pentru Agricultură (APIA) Botosani au finalizat pentru plata avansului **24500 de dosare ( APIA Botosani ocupa locul IV pe tara ca numar de fermieri autorizati )** cu cererile unice completate de agricultorii botosaneni. Suma care a fost virată Trezoreriei statului este de 7.041.898 euro ( 31.108.288 lei) si si va ajunge in contul fermierilor in urmatoarele doua zile.

În totalul de 37774 de fermieri botosaneni care au depus cerere unica de plata , pentru plata avansului din schema unică de plată pe suprafață (SAPS) au fost eligibili 30.300 de fermieri. Aproximativ **7500 de fermieri** nu sunt eligibili la plata avansului din plata unică pe suprafață și din plățile pe agromediu (sunt în control de teledetectie sau eco-conditionalitate,, au erori în cereri, au sancțiuni neachitate etc.).

De la 1 decembrie 2015 intrăm în perioada de plăți regulare, iar fermierii botosaneni așteaptă să primească toate plățile directe la care au dreptul. Termenul limită de plată a acestor subvenții, fixat de Comisia Europeană, este 30 iunie 2016.

**Fermierii botosaneni primesc un avans de 69,75% din plata  unică pe suprafață la care se adaugă un avans de 84% și din plățile pe agromediu. Iată sumele exacte pe suprafață și pe fiecare pachet de :**

Pentru anul 2015, cuantumul schemelor pentru care se face plata în avans, este următorul:

- **schema de plată unică pe suprafață (SAPS)** - **77,42 euro/ha;**

**Măsura 214  plăţi pentru agromediu:**

- pachetul 1- pajişti cu înaltă valoare naturală – **124 de euro/ha;**   
- pachetul 2- practici agricole tradiţionale - **58 euro/ha;**   
- pachetul 3.1- pajişti importante pentru pasări, varianta 1 Crex Crex - **209 euro/ha;**  
- pachetul 4- culturi verzi - **130 euro/ha;**

Iată și procentele pentru avansul din plățile directe! Pentru **schema de plată unică pe suprafaţa (SAPS),** APIA aplică un procent de **69,75%.** Pentru **măsura 214 plăţi pentru agromediu** procentul este de **84%.**

Plăţile pentru SAPS se vor face la cursul de schimb de**4,4176 lei pentru un euro**, stabilit de către Banca Centrală Europeană în data de 30 septembrie 2015 şi publicat în Jurnalul Oficial al Uniunii Europene, seria C, nr. 323 din 01 octombrie 2015.

Plăţile pentru **măsura 214 plăţi pentru agromediu** se vor face la cursul de schimb de **4,4828 lei pentru un euro**, stabilit de către Banca Centrală Europeană în data de 31 decembrie 2014 şi publicat în Jurnalul Oficial al Uniunii Europene, seria C, nr. 01/01 din 06 ianuarie 2015.

Purtator de cuvant,

IOAN SEREDIUC